Свободна практика

Младежка академия за доброТворци
2020-07-20 08:00 - 2020-07-23 17:00 (Europe/Helsinki) | Къща за гости “Русалка”, парк "Росенец", Бургас, Bulgaria
Живееш в района на Бургас и си на възраст между 15 и 20 години. Вече си наясно, че искаш да си полезен с действията си – може би не на света, но поне на своите съграждани. Ако е така, събитието ще ти даде добра насока относно това как можеш да помогнеш на Бургас и младите хора в него.
Целта на организаторите е да включат някои от участниците в академията в доброволческата структура на Община Бургас. Така по време на четиридневното обучение ще развиеш необходими базисни умения и ще получиш нужните познания, за да бъдеш част от доброволците.
В последния ден на обучението се срещаш с вдъхновяващи ментори, които споделят своя опит с теб. Работата ти с тях ще продължи и в бъдеще – по различните доброволчески проекти към общината.
В края на събитието участниците се разпределят в различни отбори. Тогава ти и твоят екип представяте своята идея, създадена на база на получената информация.
Как да заявиш участие?

Попълваш формуляра и го изпращаш не по-късно от 10 юли, като се мотивираш защо искаш да участваш.
Ако си одобрен, поканен си на кратко събеседване между 15 и 17 юли в Младежки културен център – Бургас.

Събитието се провежда в къща за гости „Русалка“, парк „Росенец“
За кого е подходящо

За младежи, които искат да допринесат за развитието на своя град.

Участието е без такса.

Обучение „Изграждане на визия за собствен бизнес“
2020-07-14 18:30 - 2020-07-15 20:30
Все по-често мислиш за стартиране на собствен бизнес. Искаш да направиш значима промяна в живота си или да излезеш извън коловозите на графика от 9 до 5. Дори знаеш в коя сфера да вложиш време и ресурси., но нямаш ясно изграден план за действие. Ако е така, курсът вероятно ще ти е полезен.
По време на обучението получаваш шаблон за развитието на твоя бизнес стъпка по стъпка. И разбираш:

кога е подходящото време за стартиране на собствено начинание;
как да изградиш устойчив бизнес;
какъв тип предприемач си.

За кого е подходящо събитието

За хора, които искат да развият собствен бизнес, но нямат изграден план.

Лектор

Филипа Иванчева е бизнес консултант. Основател е на фирма „АММА КОНСУЛТ“. Има дългогодишен опит в сферата на продажбите.

Обучението е платено, с предварителна регистрация.

Цената на обучението е без включено ДДС.

За допълнителни въпроси относно мястото на провеждане, свържи се с организаторите на телефон +359 888 009 180.

Онлайн обучение „Електронен магазин и хостинг. Защо двете неща вървят ръка за ръка“
2020-07-09 20:00 - 21:00
Ако планираш да създадеш свой онлайн магазин, вероятно вече си наясно, че надеждният хостинг е от голямо значение за доброто обслужване на клиентите. За да избегнеш евентуален негативен опит вследствие на некачествени хостинг услуги, гледай онлайн обучението.
От Юлиан Бориславов, основател на ICN.Bg, научаваш:

защо скоростта и сигурността са от основна важност за твоя магазин;
как да подготвиш магазина за Черен петък и други периодични натоварвания;
с какви проблеми е възможно да се сблъскаш, ако избереш споделен хостинг и как да ги решиш.

Виж какви други теми ще се обсъждат, за да разбереш с какво още ти е полезно обучението.
За кого е подходящо събитието

За настоящи и бъдещи собственици на електронни магазини.

Лектор

Юлиан Бориславов е основател и съсобственик на ICN.Bg – една от наложилите се хостинг компании в България.

Онлайн обучението е без такса.

Онлайн обучение „LinkedIn Masterclass”
2020-07-09
LinkedIn е бизнес платформа, която може да те срещне с много потенциални клиенти и партньори. Доколко ще ти помогне – зависи от теб и уменията ти да боравиш с нея.
Ако не си наясно как да използваш функционалностите ѝ, нито как да привличаш нови контакти, участвай в обучението. Ще ти е от полза, ако искаш да развиеш профила си, но не знаеш какви стъпки да предприемеш.
От лектора разбираш как да:

общуваш в мрежата;
създадеш профила си така, че да привлича потенциални клиенти, партньори, работодатели;
извлечеш полза от групите за нови контакти;
увеличиш броя преглеждания на публикациите си и др.

Подробна информация за всички теми, които ще се дискутират, можеш да намериш на сайта на събитието.
Участието ти осигурява и 2 книги в PDF формат, написани от лектора – Филип Калвърт:

„How To Succeed With LinkedIn: Tips, Tricks & Connection Scripts Every LinkedIn Member Needs To Know”;
„How to Attract More of the Leads You Really Want on LinkedIn: Your LinkedIn Lead Generation Planner and Daily Journal“

Ако посетиш обучението с още двама или повече колеги от твоята фирма/организация, получавате отстъпка на стойност 65 лв. без ДДС.

Цената на билета е без включено ДДС.
Работният език е английски.

За кого е подходящо събитието

За мениджъри, собственици на бизнес, фрийлансъри, които искат да развият профила си в LinkedIn и да достигнат до нови контакти.

Лектор

Филип Калвърт е лектор и водещ, а презентациите му са насочени основни към използването на социални мрежи, в частност LinkedIn. Усъвършенствал е множество практики, свързани с маркетинг и продажбите чрез Facebook, Twitter, Instagram, LinkedIn. До момента е бил лектор на конференции в над 50 държави.

Събитието е с такса и с предварителна регистрация.

Лекция „Социални мрежи за малък и среден бизнес“
2020-07-01 19:00 - 20:00 | Limacon Event Center, бул. "Марица" 154А, Пловдив, Bulgaria
Имаш собствен бизнес. Създал си профил/страница в една или няколко социални мрежи. Доколко ги управляваш ефективно? Ако анализираш данните си редовно и установяваш, че аудиторията ти не е достатъчно ангажирана или че не постигаш желаните резултати, трябва да промениш нещо в начина на комуникация с последователите си. Какво? Ще разбереш по време на събитието.
От лекторите научаваш как да:

достигаш до своите потенциални клиенти;
представяш бизнеса си;
работиш с инфлуенсъри;
превърнеш социалната мрежа в ефективен канал за комуникация с аудиторията.

За кого е подходящо събитието

За маркетолози, собственици на бизнес и всички, които искат да използват ефективно социалните мрежи.

Лектори

Виктор Минчев е копирайтър, създавал съдържание за международни компании в продължение на години. През последните няколко месеца работи предимно с малки фирми, а целта му е да им помогне да се развият и разраснат.
Марио Панделиев е работил като арт директор в едни от най-големите рекламни агенции в страната. През последните няколко години е фрийлансър, а клиентите му са предимно малки и средни фирми.

Входът е свободен, с предварителна регистрация. Побързай да се запишеш, местата са ограничени.

Обучение „Психология на продажбите“
2020-06-30 18:30 - 20:30 | Training Academy, ул. „Тинтява“ 15-17 (В сградата на Софтуерния Университет), София, Bulgaria
Познаваш ли добре своите клиенти? Наясно ли си какви са нуждите им? Знаеш ли какви са проблемите им? Колкото по-конкретно можеш да си отговориш на тези въпроси, толкова по-успешни ще са продажбите ти.
Обучението ще ти е полезно, ако искаш да придобиеш обща представа за клиентите – как мислят те, от какво имат нужда и т.н. Разбирайки как разсъждават, ще можеш да се поставяш по-лесно на тяхно място и съответно да отговаряш на потребностите им.
От Виргиния Накова научаваш:

как да определиш идеалния си клиент;
какви са основните типове купувачи;
стъпки на успешната среща;
защо хората не купуват;
как да представиш правилно своя продукт;
как да обясниш ползите от него и др.

Обучението е разделено на два основни модула: „Продавайте стойност, а не цена“ и „В ума на клиента“. Разгледай програмата на събитието и научи повече за темите, които ще се обсъждат във всеки от тях.
Семинарът е част от програмата Master Sales Class.
За кого е подходящо събитието

За собственици на бизнес, мениджъри, фрийлансъри.

Лектор

Виргиния Накова е бизнес и маркетингов консултант, основател на „Training Academy“, „Business Up“ и дигитална агенция „Market Up”.

Входът е платен, с предварителна регистрация.

Имаш възможност да присъстваш на място или онлайн.

Онлайн обучение за новите реалности в управлението на проекти (Lean project management)
2020-06-27
Управлението на проекти е сложна задача, в която мнозина се провалят. Както всяко друго нещо, и това има своите правила, които, ако следваш, ще се справиш успешно. Ако си ръководител, но не си сигурен как точно да контролираш цялостния процес, запиши се за събитието.
По време на обучението научаваш каква е организацията, спецификите и опасностите при управлението на проекти. И още:

защо е важно да планираш;
защо някои ръководители се провалят;
какво е „критична верига“;
как да работиш с екипа си ефективно;
как да привлечеш подходящите хора;
как да избягваш конфликтите и др.

Разгледай програмата, за повече подробности. Крайният срок за регистрация е 19.06.

За кого е подходящо събитието

За ръководители и членове на екипи, програмни мениджъри и всички, които се интересуват от управленски методи.

Лектор

Огнян Василев работи в областта на системното управление. Бил е директор по качеството в продължение на 6 години в „Интегрейтид Микро-Електроникс България“. Работи е за подобряването на бизнеса в редица страни: Германия, Чехия, Мексико, Франция, България и др. Повече за лектора можеш да прочетеш в сайта на организаторите.

Обучението е платено, с предварителна регистрация.
Ако имаш въпроси, позвъни на телефон +359 2 931 19 08.

„Book Talks“ vol. 10 - резюме на книги
2020-06-25 19:00 - 21:00
WORKY е споделено работно пространство, което ежемесечно дава трибуна на професионалисти в различни области да представят свои любими книги. Фокусът на книгите е различен, общото между повечето от тях е, че ти дават информация как да промениш себе си и навиците си, за да постигнеш напредък в личен, професионален, финансов план и т.н.
На 25.06. ще чуеш резюмета на:

„Супер фокус“ на Майкъл Хаят. От тази книга научаваш как да разпределяш времето си така, че да не ощетяваш нито една сфера от личния си живот. Авторът разкрива работещи методи, които ти позволяват да се фокусираш върху важните неща в своето ежедневие и да спреш да пилееш енергия в незначителни задачи.
„Богат татко, беден татко“ на Робърт Кийосаки. Книга, която ще промени отношението ти към парите. Знаеш ли каква е разликата между богатите родители и бедните в общуването им с децата? Какво казват и какво правят едните и другите? Какви са уроците, които се предават на следващото поколение? Всичко това е обяснено от Робърт Кийосаки. Ако се стремиш към финансова независимост, прочети книгата. Ще научиш много от нея.

За кого е подходящо събитието

За всички, които обичат книгите и искат да постигнат свобода във финансово отношение и/или подобрят фокуса си.

Презентатори

Ивайло Кунев – обучител и създател на специализирани програми за развитие. Автор е на книгите „Забравените истории на България. 7 урока за лидерство“ и „Готов ли си да продаваш? 13 съвета за планиране на продажбите“.
Стойне Василев е финансов консултант и създател на сайта за лични финанси SmartMoney.bg. Автор е и на книгата „Умни пари“ – най-продаваната бизнес книга за 2018 и 2019 година.

Събитието е платено, с предварителна регистрация.
Цената на билетите се определя в зависимост от вида присъствие:

На място – 20 лв.
Онлайн (чрез платформата ZOOM) – 10 лв.

Онлайн обучение „Как да използвaме творческо мислене в разказването на истории онлайн“
2020-06-24 19:00 - 21:00
Ти си творческа личност или маркетолог и си уверен, че най-добрият начин идеите ти да стигнат до хората е като им разказваш истории. Значи това обучение е точно за теб. Наученото ще ти помогне да разказваш по-добре своите истории онлайн, за да ангажираш аудиторията си.
От лектора научаваш:

как нестандартното мислене може да ти помогне в създаването на истории;
как да използваш различните канали за комуникация;
какви са характеристиките на една онлайн история и др.

За кого е подходящо събитието
За маркетолози и всички останали, които искат да се усъвършенстват в разказването на истории онлайн.
Лектор

Николай Ванчев е творчески директор, работил за: McCann, New Moment, Havas и др.

Събитието е без такса, с предварителна регистрация.

За новото време и хората, които го създават: онлайн среща-разговор със Саша Безуханова
2020-06-24 08:30 - 09:30
Има хора, за които каузата е също толкова важна, колкото и личният успех. И ти ли си от тях? Значи поредното издание на „Закуски с мен online“, организирано от Limacon, ще ти е интересно.
Гост е Саша Безуханова – основател на MOVE.BG. Платформата, организирала редица събития, целящи да предизвикат положителна промяна в България. Ще говорите за хората и общностите, които носят у себе си желанието за тази промяна. Ще научиш повече и за проекта MOVE.BG.
Включи се, изрази своето мнение какво е нужно да се направи, за да живеем спокойно и смислено в България.

За кого е подходящо събитието

За хората, които се интересуват от положителната промяна в България и онези, които искат да допринесат за нея.

Лектор

Саша Безуханова е създател на платформата за иновативно развитие MOVE.BG. Тя е и инвеститор в технологични стартиращи компании. Инициатор е и на EDIT.BG – обединение за дигитално развитие на България.

Входът е свободен, с предварителна регистрация.

Уебинар „Въведение в програмирането“
2020-06-23 18:00 - 2020-06-25 20:00
Ако се питаш какво всъщност представлява програмирането, дали е за теб и заслужава ли си да вложиш ресурси в тази насока, съветвам те да се запознаеш първо с основите му. Запиши кратък курс, изгледай няколко видеа. Така ще получиш по-бързо отговор на въпросите си и ще се насочиш към своето призвание или ще си спестиш време и средства.
Подходящо обучение е „Въведение в програмирането“, организирано от Враца софтуер общество.
Уебинарът се провежда на 23.06.20г. и 25.06.20г. от 18:00ч. във Фейсбук страницата на събитието.

За кого е подходящ

За всички, които искат да разберат дали програмирането е техният кариерен път.

Входът е свободен, с предварителна регистрация.

Уебинар „Преди, по време и след кризата. Комуникации навън и навътре – кое е по-важно?“
2020-06-23 15:00 - 17:00
Кризата вече отминава, но много от нас се опитват да направят своята равносметка от нея – какво ни взе и какво ни даде? Как тя засегна комуникацията – вътрешната и тази с околния свят? Ако и ти си задаваш тези въпроси, насоки по тях ще получиш по време на събитието. Фокусът е насочен към общуването:

как изминалите събития го промениха;
какво от комуникацията през последните два месеца можеш да пренесеш в бъдещето и др.

По време на обучението споделяш своя опит, участваш в работни групи и дискусии.

За кого е подходящо събитието

За ПР експерти, HR, представители на бизнеса и всички, които проявяват интерес към темата за общуването.

Лектори

Жюстин Томс се занимава с маркетинг от над 20 години. Създател е на дигитална агенция „ABC Design & Communication”. Автор е на редица книги и дългогодишен преподавател в НБУ.
Драгомира Шулева е обучител и психолог по образование. Управител в консултантска фирма „Заедно“ ЕООД.

Можеш да закупиш:

Единичен билет – 50 лв.
Билет за двама от една фирма – 80 лв.
Билет за трима от една фирма – 100 лв.

Цените са без ДДС.

Събитие „Future Makers“
2020-06-13 | София Тех Парк, София Тех Парк, Иновационен форум "Джон Атанасов", София, София, бул. „Цариградско шосе“ 111 Б
През юни тази година десет души ще излязат на сцената на Иновационен форум „Джон Атанасов”, за да представят своите вдъхновяващи идеи. Тези хора са млади, проактивни, а действията им могат да променят света. Отиди да ги чуеш, излез на сцената, за да говориш или се включи като доброволец в провеждането на събитието. Каквото и да решиш, ще си тръгнеш от форума вдъхновен, готов да се бориш за идеите си, по-богат с нови приятели и създадени работни връзки.
Какво да очакваш от събитието?

Лекции, изнесени от хора с кауза.
Практически работилници.
Компании и организации, представящи своите иновативни идеи.

Идеята за събитието ти харесва и с удоволствие би се включил в него? Направи го! Участвай като доброволец или лектор.

Кандидатствай за доброволец, ако се занимаваш с:

писане на текстове;
фото/видео заснемане;
графичен дизайн.

Не е нужно да имаш дългогодишен опит, но трябва да подходиш сериозно и професионално към задачите. Подробности относно задълженията можеш да видиш в сайта на събитието. Изпрати попълнена анкетата не по-късно от 29.02.2020 г.

Кандидатствай за лектор, ако:

участваш в социалнозначим проект;
имаш вдъхновяваща професия;
искаш да промениш света и знаеш как да го направиш.

Избери тема, по която да говориш. Целта е да накараш слушателите да се замислят върху думите ти. Крайният срок за участие е 15.03.2020 г.

За кого е подходящо събитието

За хора, които искат да бъдат част от по-добър свят.

Уебинари – „Онлайн маркетинг“ и „Дигитализация на бизнеса“
2020-06-11 18:00 - 2020-06-18 18:30
Независимо дали вече си направил крачка към дигитализацията на своя бизнес, или все още я обмисляш, запиши се за двете поредни обучения на „Враца софтуер общество“. Лекторите споделят с теб своя опит относно онлайн маркетинга, каналите за комуникация и др.
От първото обучение научаваш как да създадеш ефективна маркетинг стратегия за онлайн бизнеса си.
По време на втория уебинар разбираш повече за процеса на дигитализация и как да:

ползваш различните инструменти за комуникация максимално ефективно;
съхраняваш и защитаваш информацията си;
управляваш задачите си и др.

Запис на обученията можеш да гледаш на Фейсбук страницата на събитията:

11.06.20г. от 18:00ч. – „Онлайн маркетинг и реклама за бизнеса“
16.06.20г. и 18.06.20г. от 18:30ч – „Дигитализация на бизнеса“

За кого са подходящи събитията

За собственици на бизнес, които искат да го дигитализират.

Лектори

Лектори са създателите на „Враца софтуер общество“, чийто стремеж е да помогнат на младежите от северозападния регион (а и не само) да развият своя потенциал.

Входът е безплатен, с предварителна регистрация.

Онлайн дискусия „Хората не купуват“
2020-06-09 18:00 - 19:00
Ограниченията вследствие на пандемията все още оказват влияние върху търговията. Ако ти самият си собственик на бизнес, вероятно си един от многото ощетени през последните месеци.
Как последствията влияят върху потребителските нагласи и как тези нагласи ще се променят в бъдеще? Как бизнесите ще продължат напред? Какви са тенденциите? Всички тези теми ще бъдат дискутирани по време на събитието.
Включи се, за да:

зададеш въпросите си;
разбереш какви са очакванията и прогнозите на хора, които са в твоята ситуация.

За кого е подходящо събитието

За собственици на бизнес, които искат по-бързо да се ориентират в обстановката.

Разговорът се провежда онлайн – чрез платформата „ZOOM“.
Входът е свободен, с предварителна регистрация.

Форум „Ключ“
2020-06-06 | Театро, ул. Върбица 12, София
Ако си от младежите, които мечтаят за една по-добра България, събитието ще ти е интересно. То е за хора като теб – които искат да променят мястото, на което живеят. И го правят.
Гост-лекторите, с които те среща Форума, представят пред теб своята кауза. Разказват история си. Те са млади, вдъхновяват, борят се за промяна на своя свят, а с това – и на света около себе си.

Какво още да очакваш?
Седмицата преди Форума ще можеш да се включиш в различни събития, а в дните след провеждането му – в работилници.

За кого е подходящо събитието

За хора, които търсят своето вдъхновение за следващата крачка напред.

Лектори

Лекторите са личности, които споделят с теб своята история и те карат да се замислиш какво можеш да направиш ти самият за околните.

Входът е платен, с предварителна регистрация.
Форум „Ключ“ дарява 20% от приходите си на три от каузите, които подкрепя.

Академия за иновации 2020 - Bulgaria Innovation Hackathon
2020-06-05 - 2020-06-06 | Литературен клуб “Перото”, булевард „България“ 1 Национален дворец на културата, София, Bulgaria
Ако си студент и имаш интересна идея, която може да прерасне в успешен проект, заяви участие в тазгодишното издание на Академия за иновации 2020 – Bulgaria Innovation Hackathon.
По време на събитието ти и твоят отбор ще имате възможността да представите своята иновативна идея пред жури от различни области. Важно е да е достатъчно креативна и същевременно приложима. Ако се отличи и спечели първото място, получавате награда на стойност 10 000 лв. (за нейната разработка) и посещение в Брюксел.
Хакатонът трае 24 часа. Твоят отбор ще работи съвместно с ментор по време на събитието. Имате само 15 минути да представите проекта си пред журито под формата на демо версия или презентация. Основните категории, по които можете да се подготвите, са:

Айнщайн: Естествени науки;
Аристотел: Социални науки;
Платон: Хуманитарни науки;
Мъск: Технологии и инженерни науки;
Джобс: Бизнес администрация и икономика;
Дисни: Изкуства.

Научи какви дисциплини включват отделните теми.
Голяма част от университетите в страната ще вземат участие. Сред тях са: СУ „Св. Климент Охридски“, Технически университет – София, Софтуерен университет (СофтУни) и др. Виж пълния списък в сайта на събитието.
За да се представи твоят отбор добре, е важно проектът да отговаря на следните критерии:

заявяване на проблем;
дефинирана целева аудитория;
канали на продажба;
креативност;
ясен бизнес план;
меки умения – работа в екип, лидерство и др.

За кого е подходящо събитието

За студенти, които искат да превърнат иновативните си идеи в успешни проекти.

Входът е свободен. Регистрирай себе си и своя отбор до 30 май.
Възможно е събитието да се проведе онлайн. За повече информация – следи Фейсбук страницата на събитието или пиши на организаторите: office@innovationstarterbox.bg

Направи си Wordpress сайт - онлайн събитие
2020-06-03 18:00 - 2020-07-09 18:00
Искаш сайт, за да споделиш творчеството си, преживяванията си, уменията си. Каквато и да е причината, събитието ще ти е от полза. По време на обучението разбираш как да си направиш собствен сайт в WordPress.
В тези две учебни занятия научаваш всичко основно, което ти е необходимо, за да можеш да го изградиш и поддържаш. Дали два часа са достатъчни? Не. Останалото е практика и зависи от теб.
За кого е подходящо събитието

За всички, които искат да създадат собствен сайт.

Обучението е без такса, не е необходима предварителна регистрация, но е нужно да си на страницата на събитието в точния час.

От две части е и се провежда на 03.06 и 09.06 от 18 часа.

Пробив по време на криза: онлайн уъркшоп за кариерна промяна
2020-05-30 10:00 - 2020-05-31 16:00
Може би и за теб последните месеци бяха не само изпитание, но и възможност да се замислиш за кариерния път, по който си поел. Ако усещаш, че имаш нужда от професионална промяна, запиши се за онлайн обучението. Фокусът е насочен към теб – как да откриеш най-подходящата сфера на дейност, съобразявайки се със своите интереси и силни страни.
По време на уъркшопа научаваш как да:

се вслушваш в себе си, за да откриеш какво ти носи удоволствие в професионален план;
генерираш добри идеи за твоето развитие;
направиш промяната в живота си.

След събитието ще се чувстваш по-уверен в себе си и в своите възможности.
Семинарът е двудневен, но след приключването му участваш във Фейсбук група за месец, в която работиш по различни задачи и получаваш обратна връзка от Лили Георгиева.
За кого е подходящо събитието

За всички, които искат да направят промяна в професионалния си път.

Лектор

Лили Георгиева е консултант по кариерно развитие и експерт по личен брандинг.

Входът е платен, с предварителна регистрация.

Marketing Hype, vol. 14: Създаване на успешна digital стратегия - онлайн събитие
2020-05-28 19:00 - 20:00
Наясно си как да изградиш своята дигитална маркетинг стратегия, но се съмняваш, че пропускаш детайли. Именно те са твоята спънка по пътя към успеха. И точно на тях ще бъде отделено специално внимание по време на събитието.
Лекторът обсъжда с теб всички важни малки крачки, които трябва да направиш, за да получиш добър резултат. Кои действия са важни и защо – това са водещите въпроси, чиито отговор предстои да научиш.
За кого е подходящо събитието

За собственици на бизнес, маркетинг специалисти и за всеки, който иска да получи повече знания относно дигиталния маркетинг.

Лектор

Стелла Цокева е съдружник в агенция „What If“ и отговаря за създаването на цялостни дигитални стратегии. Занимава се с маркетинг от 14 години, преминавайки от традиционен към дигитален.

Събитието е безплатно, с предварителна регистрация.

Как да пишете продаващи текстове за уеб: основни правила
2020-05-27 19:00 - 21:00
Когато решиш да спестиш от копирайтър или когато си наел копирайтър, но не си сигурен текстовете, дето ти ги предлага, стават ли или не – тогава ти е от полза да знаеш основните правила за писане в уеб.
Включи се в онлайн срещата „Как да пишете продаващи текстове за уеб: основни правила“ на фондация E-commerce Success.
Програмата е следната:
1. Три ключови въпроса, на които да отговорите преди да започнете да пишете:
– На кого говорите
– За какво говорите
– Как говорите
2. Начинът на четене определя начина на писане за уеб
3. Какво общо има писането за уеб с умението да водите разговор
4. Кога и как пречи творчеството
5. Кога и как пречи прекомерната любезност
6. Какво задължително трябва да присъства в сайта
7. Кое действа безотказно при създаването на текстове за уеб
В края на лекцията имаш възможност да задаваш въпроси.
Лектор

Лектор съм аз – Иванка Могилска, копирайтър с повече от 14 години опит в създаването на рекламни послания, рекламни концепции и съдържание за уеб.

За кого е предназначена лекцията

собственици на онлайн бизнеси и онлайн магазини;
начинаещи копирайтъри;
фрийлансъри, които искат сами да пишат текстовете за сайта си и да водят комуникацията с клиентите си в социалните мрежи.

Последвай този линк на 27. 05. 2020, от 19 часа и ела да си поговорим за писането на ефективни текстове за уеб.
Последвай иE страницата на фондацията във Фейсбук и прегледай програмата, почти всеки ден през месец май има супер интересни и полезни лекции за собствениците на сайтове и онлайн магазини.

Netpeak Talks: 12.5 начина да загубиш пари в Google Ads - онлайн събитие
2020-05-27 19:00 - 20:00
Имаш бизнес и като повечето собственици също използваш Google Ads, за да достгаш до повече потенциални клиенти. Наясно ли си с тънкостите на платформата? Знаеш ли как да я използваш така, че да не губиш парите си?
Ако мислиш, че има още какво да научиш, гледай онлайн обучението „12.5 начина да загубиш пари в Google Ads“.
По време на семинара научаваш:

в какво бизнесите обикновено пропиляват парите си, използвайки платформата;
как да следиш по-добре разхода си;
неправилно използване на Google Ads – какво може да ти струва и др.

За кого е подходящо събитието
За собственици на бизнес и всички, които искат да работят успешно с платформата.
Лектори

Женя Янкова е специалист по дигитален маркетинг. Развива се с сферата от 5 години, а през последните 2 е част от екипа на агенция „Netpeak“.
Наталия Стоянова има богат опит в областта на дигиталния маркетинг, като към момента също е част от екипа на „Netpeak“.

Входът е свободен, с предварителна регистрация.

Уебинар „Дигитализация и автоматизация на маркетинг и продажбени процеси“ - първа част
2020-05-19 15:00 - 16:30
Последните два месеца бяха трудни за много бизнеси. Някои собственици решиха да вложат средства в дигитализация, за да достигнат до повече потенциални клиенти, а други – да съкратят разходите си. Трети – преустановиха дейност. Ако си от онези, които избират да се развиват в онлайн пространството, запиши се за събитието. Вероятно имаш много въпроси. На част от тях ще получиш персонален отговор в края на обучението. Предвидено е време за дискусия.
По време на уебинара разбираш какви са:

процесите на дигитализация на бизнеса;
предизвикателствата на това начинание;
дигиталните тенденции в B2B продажбите и др.

От втората част научаваш повече за автоматизацията на маркетинга и търговските процеси чрез различни инструменти на HubSpot.
За кого е подходящо събитието

За собственици на фирми, които искат да създадат онлайн присъствие.

Лектори

Иван Бондуков – съосновател на „Limacon“. Има дългогодишен опит в клиентските взаимоотношения – намиране на клиенти и създаване на сделки.
Георги Стоянов – сертифициран HubSpot експерт. Изгражда търговски стратегии за чуждестранни и български клиенти.

Входът е свободен, с предварителна регистрация.

Уебинарите се провеждат на 19 май и 16 юни.

Онлайн срещи ProWebSEE vol. 2 – младежки проект за предприемачество
2020-05-17 11:00 - 2020-05-22 15:00
Ако си между 18 и 30 години и виждаш света като място на безкрайни възможности, събитието е точно за теб. То те среща с вдъхновяващи и предприемчиви хора, които ти показват, че всяко занимание може да бъде и доходоносно, стига да положиш необходимите усилия.
В няколко поредни дни се срещаш със специалисти в различни области, от които получаваш информация относно стартирането и управлението на собствен бизнес. Можеш да се запишеш за участие в един или няколко уебинара.

На 17 май научаваш какви са сходствата между създаването на гейминг съдържание и предприемачеството.
На 19 май разбираш повече за стендъп комедията и как можеш да я превърнеш в бизнес.
На 20 май – как да превърнеш фотографията в професия.
На 22 май – какво ти е нужно, за да създадеш гейм студио.

Следи Фейсбук страницата на събитието, за да се информираш за допълненията в програмата.
Запиши се, ако мислиш, че уебинарите ще са ти интересни, дори и да си над 30 години. Необходимо е да имаш камера и микрофон, за да вземеш участие.
За кого е подходящо събитието

За предприемчиви хора, които искат да реализират идеите си.

Лектори
Лектори са младежи, които доказват, че работата може да бъде удоволствие. Сред тях са:

Константин Кънев – професионален геймър.
Дими Деянски – част от групата „Inside Joke Stand-up Comedy“.
Емануил Трейман – създател на Клуб Фото Свят.
Гергана Грънчарова – работи в сферата на game dev-а, част е от екипа на „Incineration Productions“.

Събитието е безплатно, с предварителна регистрация.
Ако имаш въпроси относно организацията, задай ги на Хелиана Велинова – 0988761671.

Digital4Burgas: Успешна онлайн търговия през 2020
2020-05-17 | Smart Center, бул. Транспортна 15, Бургас, Bulgaria
Digital4Burgas е форум, насочено изцяло към онлайн търговията. Посети го и разбери как да направиш онлайн магазина си успешен.
По време на събитието научаваш:

какви са правните аспекти на онлайн търговията;
как да създадеш съдържание, което привлича посетителите;
как да поддържаш успешно присъствието си в социалните мрежи;
какви SEO техники можеш да използваш и др.

Разгледай програмата, за да знаеш точно какво те очаква.
Форумът ти дава възможност да се срещнеш с професионалисти в различни области. А защо да не се превърнат и в твои партньори?
За кого е подходящо събитието

За мениджъри, собственици на бизнес и всички, които се интересуват от онлайн търговията.

Лектори

Пред теб ще излязат професионалисти от различни области: счетоводство, логистика, копирайтинг, дигитален маркетинг и др. Разгледай сайта на събитието, за да разбереш кои са лекторите.

Входът е платен, с предварителна регистрация.
Цената на билетите варира според броя на посетителите.

Единичен – 80 лв.
Двоен – 130 лв.
Групов – 300 лв.

Цените са без включено ДДС.

Онлайн обучение „Личен брандинг: Вдигнете кариерата си на следващо ниво“
2020-05-14 19:00 - 21:00
Изграждането на личен бранд е трудна задача, която изисква постоянство и усилия. Хората ще те възприемат спрямо твоето поведение, ето защо е важно предварително да си отговориш на въпроса какъв образ би искал да изградиш. Ако все още си в началото на своя кариерен път, изгледай записа на онлайн обучението. Ще ти е полезно. От него научаваш как да:

използваш успешно своите силни страни;
осъществиш контакт с медиите и да започнеш да работиш с тях;
изградиш стратегия за социалните мрежи и др.

За кого е подходящо събитието

За всеки, който иска да изгради успешно своя личен бранд.

Лектор

Етиен Янев ръководи маркетинг стратегии в световна технологична компания. Изучавал е дигитален маркетинг в Sheffield University, специализирал е в Cambridge University, HEC Paris и Franklin Covey.

Събитието е без такса, с предварителна регистрация.

Webinar „How to create the best Buyer Personas“
2020-05-12 19:00 - 20:30
Do you know who your buyer persona is? If you don’t know who he is and how to identify him, sign up for the event.
Buyer persona is definition of your perfect client presented in a way that sounds like it’s talking about a specific person. Personas are using in marketing, sales, services and helps to attract the right customers for your business.
The webinar will helps you to understand:

why buyer persona is important;
how to define you persona;
how to developing him.

Who the event is appropriate for

For managers, business owners, freelancers.

The admission is free, with pre-registration.

Онлайн форум „Предпазвате ли достатъчно ефективно данните и активите си от кибератаки?“
2020-05-12 11:00 - 12:30
През последните почти два месеца за много фирми беше наложително да преминат в режим на дистанционна работа. Липсата на предварителна подготовка крие рискове от кибератаки. Ако си собственик на бизнес и мислиш, че ще ти е полезно да имаш повече яснота по темата, запиши се за онлайн форума.
От обучението разбираш как да прилагаш правилата за безопасност чрез облачно базирани технологии и как да съхраняваш и защитаваш важна информация.
Ще научиш как да:

работиш от дистанция ефективно;
повишиш безопасността в организацията;
реагираш при кибератака и др.

За кого е подходящо събитието

За собственици на бизнес и всички, които се искат да знаят как да предпазят данните си.

Лектори

Лекторите са мениджъри и управители на утвърдени технологични фирми.

Входът е свободен, с предварителна регистрация.

Онлайн обучение „Copywriting за социални мрежи“
2020-05-05 19:00 - 20:30
Знаеш ли как да общуваш успешно в социалните мрежи? Как да ангажираш последователите си? Ако искаш да се усъвършенстваш в комуникацията с аудиторията си, запиши се за обучението. От него научаваш:

какво ти е нужно, за да създадеш ефективна реклама в социалните мрежи;
как да структурираш текста си;
защо идеите са не по-малко важни от думите.

В края на обучението имаш достатъчно знания, които можеш да приложиш на практика.
За кого е подходящо събитието

За начинаещи копирайтъри и собственици на бизнес.

Лектор

Виктор Минчев е копирайтър на свободна практика и лектор в SoftUni Digital. Работил е както за международни компании, така и за малки фирми.

Събитието е безплатно, с предварителна регистрация.

Онлайн маратон "Как да живея градивно с тийнейджър"
2020-05-04 - 2020-06-28
Откакто детето ти е влязло в пубертета, отношенията ви са напрегнати – карате се повече отколкото си говорите, все по-рядко се смеете заедно, очите му са забити в телефона и рядко срещат погледа ти. Ти се чудиш къде си сбъркала, тревожиш се за него, а то само пуфти и гледа да се скатае. А сега, като ви се налага да прекарвате цялото си време заедно у дома, отношенията ви съвсем се скапват.
Спри да се обвиняваш и промени тактиката, това е най-хубавото, което можеш да направиш и за двама ви. Включи се в онлайн маратон, който ще ти помогне да развиеш 8 ключови умения за пълноценно общуване с тийнейджър.
Маратонът е изключително с практическа насоченост. Всяка седмица развиваш по 1 ново умение:

Умението да превключваш от проблем към решение.
Способността да поддържаш доверие.
Знанието кога да водиш, кога да следваш детето си.
Навикът да се грижиш за себе си и да знаеш как да го направиш.
Способността да слушаш със сърцето.
Умението да питаш така, че да получиш отговор, различен от ДА/НЕ.
Умението да се справиш в ситуации, които изглеждат извън контрол.
Знанието и усетът как да подкрепиш тийнейджъра да изгради умения за бъдещето.

Лектор

Калбие Ходжева –Супер Мама, сертифициран коуч от Ериксън Колидж Канада, майка на 23 годишна дъщеря и професионалист, който вече 10 години помага на родителите да изградят здрава, пълноценна връзка със своите деца-тийнейджъри.

За кого е предназначено събитието

За всеки родител на тийнейджър, който се чувства неудовлетворен и се терзае, че губи връзка с детето си и че то отхвърля всеки негов опит за сближаване.

Научи повече за „Маратон за родители“, който започва на 04. 05. 2020.

Ранно записване, до 22.04.2020 г.: 120 лв.
Цена след 22.04.2020 г.: 160 лв.
Пакет „Участие в маратона + индивидуална консултация“: 240 лв.
За отстъпка от цената за участие на повече от трима родители, пиши ми на: kalbie@supermama.bg

п.с. Знам, че много майки четат блога, затова си позволявам да добавя това събитие.
